คลื่นความร้อนในประเทศอินเดีย พ.ศ. 2558

ในเดือนพฤษภาคม พ.ศ. 2558 ประเทศอินเดียประสบกับคลื่นความร้อนขนาดใหญ่ ทำให้มีผู้เสียชีวิตกว่า 2,500 คน และส่งผลกระทบในหลายพื้นที่ของประเทศ คลื่นความร้อนนี้ก่อตัวขึ้นในช่วงฤดูร้อน ซึ่งโดยปกติฤดูร้อนของประเทศอินเดียจะเริ่มขึ้นในเดือนมีนาคม และสิ้นสุดลงในเดือนกรกฎาคม แต่เนื่องด้วยคลื่นความร้อน ทำให้ฤดูร้อนของประเทศอินเดียในปี พ.ศ. 2558 จะสิ้นสุดลงปลายเดือนตุลาคม มีเพียงมรสุมเท่านั้นที่เป็นการคลายความร้อนได้ คลื่นความร้อนนี้ยังทำให้ประเทศอินเดียมีอุณหภูมิสูงสุดนับตั้งแต่ พ.ศ. 2538ด้านประเทศปากีสถาน มีผู้เสียชีวิตมากกว่า 1,200 ราย

สาเหตุ 
คลื่นความร้อนส่วนใหญ่เกิดจากฝนที่ตกเบาบางในช่วงก่อนมรสุม ซึ่งนำความชื้นมาสู่พื้นที่น้อยกว่าปกติ ทำให้พื้นที่ส่วนใหญ่ของอินเดียแห้งแล้ง ฝนก่อนมรสุมสิ้นสุดอย่างกะทันหัน ซึ่งเป็นแนวโน้มที่ไม่ปกติในอินเดีย มีส่วนทำให้เกิดคลื่นความร้อน นอกจากนี้ ฤดูมรสุมมาช้าและร่องมรสุมอยู่ทางใต้มากกว่าปกติ รูปแบบสภาพอากาศนี้ ประกอบกับปรากฏการณ์เอลนีโญ ซึ่งมักเพิ่มอุณหภูมิในเอเชีย รวมกันได้สร้างอุณหภูมิที่สูงเป็นประวัติการณ์ ความชื้นสัมพัทธ์ที่สูงเป็นองค์ประกอบที่เพิ่มผลกระทบของอุณหภูมิที่มีต่อผู้อาศัยในพื้นที่ ลมแห้งที่พัดมาจากปากีสถานและอินเดียตะวันตกเฉียงเหนือซึ่งมีชื่อว่า ลู (The Loo) ก็มีส่วนทำให้อุณหภูมิในอินเดียเพิ่มสูงขึ้น

อ้างอิง 

พ.ศ. 2558 ในประเทศอินเดีย
คลื่นความร้อนในประเทศอินเดีย